% !TeX program = XeLaTeX
% !TeX root = ../vedamantrabook.tex


\chapt{भाग्यसूक्तम्}
\centerline{\normalsize(तैत्तिरीय ब्राह्मणम् अष्टकम् – ३/प्रश्नः – ८/अनुवाकम् – ९)}


\twolineshloka
{प्रा॒तर॒ग्निं प्रा॒तरिन्द्र हवामहे प्रा॒तर्मि॒त्रा वरु॑णा प्रा॒तर॒श्विना}
{प्रा॒तर्भगं॑ पू॒षणं॒ ब्रह्म॑ण॒स्पतिं॑ प्रा॒तः सोम॑मु॒त रु॒द्र हु॑वेम}

\twolineshloka
{प्रा॒त॒र्जितं॒ भग॑मु॒ग्र हु॑वेम व॒यं पु॒त्रमदि॑ते॒र्यो वि॑ध॒र्ता}
{आ॒द्ध्रश्चि॒द्यं मन्य॑मानस्तु॒रश्चि॒द्राजा॑ चि॒द्यं भगं॑ भ॒क्षीत्याह॑}

\twolineshloka
{भग॒ प्रणे॑त॒र्भग॒ सत्य॑राधो॒ भगे॒मां धिय॒मुद॑व॒दद॑न्नः}
{भग॒प्रणो॑ जनय॒ गोभि॒रश्वै॒र्भग॒प्रनृभि॑र्नृ॒वन्त॑ स्याम}

\twolineshloka
{उ॒तेदानीं॒ भग॑वन्तः स्यामो॒त प्रपि॒त्व उ॒त मध्ये॒ अह्नाम्}
{उ॒तोदि॑ता मघव॒न्थ्सूर्य॑स्य व॒यं दे॒वाना सुम॒तौ स्या॑म}

\twolineshloka
{भग॑ ए॒व भग॑वा अस्तु देवा॒स्तेन॑ व॒यं भग॑वन्तः स्याम}
{तं त्वा॑ भग॒ सर्व॒ इज्जो॑हवीमि॒ सनो॑ भग पुर ए॒ता भ॑वे॒ह}

\twolineshloka
{सम॑ध्व॒रायो॒षसो॑ऽनमन्त दधि॒क्रावे॑व॒ शुच॑ये प॒दाय॑}
{अ॒र्वा॒ची॒नं व॑सु॒विदं॒ भग॑न्नो॒ रथ॑मि॒वाश्वा॑वा॒जिन॒ आ॑वहन्तु}

\twolineshloka
{अश्वा॑वती॒र्गोम॑तीर्न उ॒षासो॑ वी॒रव॑ती॒ सद॑मुच्छन्तु भ॒द्राः}
{घृ॒तं दुहा॑ना वि॒श्वत॒ प्रपी॑नायू॒यं पा॑त स्व॒स्तिभि॒ सदा॑ नः}

\twolineshloka
{यो माऽग्ने भा॒गिन स॒न्तमथा॑भा॒गं चिकी॑र्‌षति}
{अभा॒गम॑ग्ने॒ तं कु॑रु॒ माम॑ग्ने भा॒गिनं॑ कुरु}

